Osnutek

oktober 2017

Na podlagi 27. člena Zakona o lekarniški dejavnosti (Uradni list RS, št. 85/16), 3. člena Zakona o zavodih (Uradni list RS, št. 12/91, 17/91, 45/94, 8/96, 18/98 in 36/00-ZPDZC in 127/06-ZJZP), 61. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US), 12. člena Statuta Mestne občine Ptuj (Uradni vestnik Mestne občine Ptuj, št. 9/07), 15. člena Statuta občine Destrnik (Uradni vestnik občine Destrnik, št. 10/10, 14/14 in 9/15), 16. člena Statuta občine Gorišnica (Uradno glasilo slovenskih občin, št. 25/06), 73. člena Statuta občine Kidričevo (Uradno glasilo slovenskih občin, št. 62/16), 16. člena Statuta občine Majšperk (Uradno glasilo slovenskih občin, št. 25/12, 34/15 in 55/15), 16. člena Statuta občine Videm (Uradno glasilo slovenskih občin, št. 16/10, 38/12, 57/14 in 33/15) in 73. člena Statuta občine Žetale (Uradno glasilo slovenskih občin, št. 19/17) so

Mestni svet Mestne občine Ptuj na \_\_\_\_\_ seji, dne \_\_\_\_\_\_\_\_\_,

Občinski svet občine Destrnik na \_\_\_\_\_ seji, dne \_\_\_\_\_\_\_\_\_,

Občinski svet občine Gorišnica na \_\_\_\_\_ seji, dne \_\_\_\_\_\_\_\_\_,

Občinski svet občine Kidričevo na \_\_\_\_\_ seji, dne \_\_\_\_\_\_\_\_\_,

Občinski svet občine Majšperk na \_\_\_\_\_ seji, dne \_\_\_\_\_\_\_\_\_,

Občinski svet občine Videm na \_\_\_\_\_seji, dne \_\_\_\_\_\_\_\_\_ in

Občinski svet občine Žetale na \_\_\_\_\_ seji, dne \_\_\_\_\_\_\_\_\_,

sprejeli

**O D L O K**

**o ustanovitvi javnega zavoda Lekarne Ptuj**

1. **SPLOŠNA DOLOČILA**

1. člen

(uvodne določbe)

1. Javni zavod Lekarne Ptuj (v nadaljnjem besedilu: zavod) je bil ustanovljen z Odlokom o ustanovitvi Javnega zavoda Lekarne Ptuj (Uradni vestnik občin Ormož in Ptuj, št. 22/93), njegovo delovanje pa usklajeno z Odlokom o ustanovitvi javnega zavoda Lekarne Ptuj (Uradni vestnik Mestne občine Ptuj, št. 3/05; Uradni vestnik občine Destrnik, št. 6/04, Glasilo občine Videm »Naš glas«, št. 4/04 in Uradni listi RS, št. 100/04 – Občina Majšperk, 19/05 – Občina Žetale in 29/05 – Občina Kidričevo in Uradni vestnik Občine Juršinci, št. 4/04) in Odlokom o ustanovitvi javnega zavoda Lekarne Ptuj (Uradni list RS, št. 72/09, 109/12 in 94/13).
2. Občine ustanoviteljice zavoda so:

* Mestna občina Ptuj, Mestni trg 1, 2250 Ptuj,
* Občina Destrnik, Janežovski Vrh 42, 2253 Destrnik,
* Občina Gorišnica, Gorišnica 83 a, 2272 Gorišnica,
* Občina Kidričevo, Kopališka ulica 14, 2325 Kidričevo,
* Občina Majšperk, Majšperk 39, 2322 Majšperk,
* Občina Videm, Videm pri Ptuju 54, 2284 Videm pri Ptuju in
* Občina Žetale, Žetale 4, 2287 Žetale.

1. Ustanoviteljstvu zavoda so se kljub določbi sedmega odstavka točke III/3 Sporazuma o razdelitvi premoženja Občine Ptuj (Uradni list RS, št. 38/03 in 107/13) s sklepi občinskih svetov odpovedale občine Dornava, Hajdina, Markovci, Juršinci, Podlehnik, Trnovska vas, Sv. Andraž v Slov. goricah in Zavrč.
2. S tem odlokom občine ustanoviteljice po predhodnem mnenju Lekarniške zbornice Slovenije, št.: \_\_\_\_\_\_\_ z dne \_\_\_\_\_\_\_ in s soglasjem Ministrstva za zdravje, št.: \_\_\_\_\_\_\_ z dne \_\_\_\_\_\_\_, usklajujejo delovanje zavoda s predpisi, ki urejajo lekarniško dejavnost.

2. člen

(uporaba izrazov)

V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

3. člen

(ustanovitev skupnega organa)

S tem odlokom mestni svet in občinski sveti ustanoviteljic zavoda ustanovijo skupni organ za izvrševanje ustanoviteljskih pravic zavodu (v nadaljevanju: svet ustanoviteljic).

4. člen

(vsebina odloka)

1. S tem odlokom se ureja:

* ime in sedež zavoda,
* ustanovitvene deleže ustanoviteljic,
* organizacija zavoda in vsebina dela zavoda,
* dejavnost zavoda,
* določbe o organih zavoda,
* obseg premoženja, ki se zagotavlja zavodu,
* določbe o obsegu premoženja, ki je zavodu dano v last ali upravljanje,
* določbe o ravnanju s premoženjem zavoda,
* sredstva za delo zavoda,
* pravice, obveznosti in odgovornosti zavoda v pravnem prometu,
* medsebojne pravice in obveznosti med ustanoviteljicami in zavodom,
* določbe o odgovornosti ustanoviteljic do obveznosti zavoda,
* druge določbe v skladu z zakonom.

(2) S tem odlokom se določijo tudi:

* naloge sveta ustanoviteljic iz 3. člena tega odloka,
* organizacija dela in način sprejemanja odločitev,
* financiranje in delitev stroškov sveta ustanoviteljic.

**II. STATUSNE DOLOČBE**

5. člen

(ustanovitveni deleži)

Ustanoviteljice imajo v zavodu naslednje ustanovitvene deleže, ki so izračunani po kriteriju števila prebivalcev po posameznih občinah ustanoviteljicah:

|  |  |  |
| --- | --- | --- |
| Zap. št. | Občina: | Odstotek: |
| 1. | Mestna občina Ptuj | 49,30 |
| 2. | Občina Destrnik | 5,43 |
| 3. | Občina Gorišnica | 8,46 |
| 4. | Občina Kidričevo | 13,69 |
| 5. | Občina Majšperk | 8,57 |
| 6. | Občina Videm | 11,78 |
| 7. | Občina Žetale | 2,77 |

6. člen

(ime, sedež in pravni status zavoda)

Ime zavoda je Lekarne Ptuj. Sedež zavoda je Trstenjakova ulica 9, Ptuj. Zavod je pravna oseba s pravicami, obveznostmi in odgovornostmi, ki so določene z zakonom in s tem odlokom ter odgovarja za svoje obveznosti s sredstvi, s katerimi lahko razpolaga. Zavod je vpisan v sodni register pri Okrožnem sodišču na Ptuju pod številko Srg 3085/93.

7. člen

(žig zavoda)

Zavod ima in uporablja žig podolgovate oblike z logotipom v obliki stiliziranega križa, ob katerem je z velikimi črkami zapisano ime zavoda Lekarne Ptuj ter z majhnimi črkami še naslov. Organizacijske enote uporabljajo žig enake oblike, le da je pod imenom zavoda zapisano še ime organizacijske enote. V pravnem prometu nastopa lekarna samo z žigom zavoda.

**III. ORGANIZIRANOST ZAVODA IN VSEBINA DELA ZAVODA**

8. člen

(organizacijske enote zavoda)

Organizacijske enote zavoda so:

* Lekarna Ptuj, Trstenjakova ulica 9, Ptuj,
* Lekarna Kidričevo, Mladinska ulica 10, Kidričevo,
* Lekarna Majšperk, Breg 6 b, Majšperk,
* Lekarna Breg, Zadružni trg 9, Ptuj,
* Lekarna Gorišnica, Gorišnica 60 a, Gorišnica,
* Lekarna Budina-Brstje, Ormoška cesta 15, Ptuj,
* Lekarniška podružnica Videm pri Ptuju, Videm pri Ptuju 51, Videm pri Ptuju,
* Lekarniška podružnica Destrnik, Destrnik 9, Destrnik,
* Uprava zavoda, Trstenjakova ulica 9, Ptuj,
* Spletna lekarna.

9. člen

(območje opravljanja lekarniške dejavnosti zavoda)

Posamezna lekarna opravlja lekarniško dejavnost za območje, katero opredeli mreža javne lekarniške dejavnosti na primarni ravni v skladu z Zakonom o lekarniški dejavnosti. Zavod lahko ustanovi nove lekarne in lekarniške podružnice ter organizira priročne zaloge zdravil v skladu z mrežo lekarniške dejavnosti na primarni ravni po predhodnem mnenju pristojne zbornice, s soglasjem ministrstva in v soglasju z občinami ustanoviteljicami.

10. člen

(nadzor dela zavoda)

1. Nadzor nad zakonitostjo, delovanjem in izvrševanjem dela zavoda določa zakon in ta odlok.
2. Svet zavoda izvaja nadzor nad zakonitostjo dela in poslovanja zavoda.
3. Svet ustanoviteljic izvaja nadzor nad finančnim in ostalim poslovanjem zavoda.

(4) V okviru tega nadzora člani pristojnega organa iz prejšnjega odstavka spremljajo in ocenjujejo poslovanje zavoda.

**IV. DEJAVNOST ZAVODA**

11. člen

(lekarniška dejavnost)

Zavod je ustanovljen za opravljanje lekarniške dejavnosti, ki je v skladu z Zakonom o lekarniški dejavnosti javna zdravstvena služba, katere izvajanje je v javnem interesu, in za opravljanje drugih dejavnosti, ki jih lahko v skladu z Zakonom o lekarniški dejavnosti opravljajo lekarne.

12. člen

(obseg lekarniške dejavnosti)

(1) Zavod opravlja lekarniško dejavnost kot javno zdravstveno službo, s katero se zagotavlja trajna in nemotena oskrba prebivalstva in izvajalcev zdravstvene dejavnosti z zdravili ter farmacevtska obravnava pacientov in vključuje:

- izdajanje zdravil za uporabo v humani in veterinarski medicini na recept in brez recepta,

- izdaja živil za posebne zdravstvene namene,

- farmacevtsko obravnavo pacienta,

- dejavnosti farmacevta svetovalca,

- farmacevtsko intervencijo,

- storitve telefarmacije,

- pripravo magistralnih zdravil za uporabo v humani in veterinarski medicini (v nadaljnjem besedilu: magistralna zdravila),

- pripravo izdelkov za podporo zdravljenja in ohranitev zdravja,

- izdelovanje galenskih zdravil za uporabo v humani in veterinarski medicini (v nadaljnjem besedilu: galenska zdravila),

- radiofarmacevtsko lekarniško dejavnost,

- preverjanje kakovosti vhodnih snovi za pripravo in izdelavo magistralnih in galenskih zdravil,

- preverjanje kakovosti galenskih zdravil,

- spremljanje podatkov in poročanje o neželenih učinkih ali sumu nanje,

- prevzem neporabljenih oziroma odpadnih zdravil v skladu s predpisom, ki ureja ravnanje z odpadnimi zdravili,

- drugo dejavnost pri izdaji zdravil in drugih izdelkov, ki zagotavlja njihovo pravilno, smiselno in varno uporabo.

(2) Poleg javne zdravstvene službe lahko zavod opravlja tudi naslednje dejavnosti:

* preskrbo z drugimi izdelki za podporo zdravljenja in ohranitev zdravja,
* izdelovanje galenskih izdelkov,
* pripravo magistralnih homeopatskih zdravil,
* preskrbo z veterinarskimi izdelki,
* preskrbo z biocidnimi izdelki in kemikalijami,
* izvajanje samodiagnostičnih meritev in testov,
* preventivno in zdravstveno-izobraževalno dejavnost,
* pedagoško-izobraževalno dejavnost,
* znanstvenoraziskovalno dejavnost,
* druge dejavnosti in storitve s področja krepitve in varovanja zdravja,
* dostavo zdravil in drugih izdelkov na dom pacientov, k izvajalcem zdravstvene dejavnosti ter k drugim pravnim in fizičnim osebam,
* druge storitve, povezane z lekarniško dejavnostjo.

(3) Zavod je pridobil naziv učni zavod za izvajanje praktičnega pouka za strokovni kader farmacevtske smeri za srednjo, višjo in visoko univerzitetno stopnjo pod vodstvom usposobljenih mentorjev.

(4) Zavod lahko opravlja tudi druge dejavnosti, ki dopolnjujejo lekarniško dejavnost in so v skladu z določili Zakona o lekarniški dejavnosti in ostalih področnih zakonov:

* zdravstveno-vzgojno izobraževalno dejavnost,
* mentorstvo,
* informativno dejavnost.

(5) Glavna dejavnost zavoda je v skladu z Uredbo o standardni klasifikaciji dejavnosti razvrščena v:

47.730 Trgovina na drobno v specializiranih prodajalnah s farmacevtskimi izdelki.

(6) Dejavnosti, ki jih zavod opravlja so po standardni klasifikaciji dejavnosti so razvrščene v:

20.420 Proizvodnja parfumov in toaletnih sredstev

21.100 Proizvodnja farmacevtskih surovin

21.200 Proizvodnja farmacevtskih preparatov

47.110 Trgovina na drobno v nespecializiranih prodajalnah, pretežno z živili

47.730 Trgovina na drobno v specializiranih prodajalnah s farmacevtskimi izdelki

47.740 Trgovina na drobno v specializiranih prodajalnah z medicinskimi in ortopedskimi pripomočki

47.750 Trgovina na drobno v specializiranih prodajalnah s kozmetičnimi in toaletnimi izdelki

47.789 Druga trgovina na drobno v drugih specializiranih prodajalnah

47.910 Trgovina na drobno po pošti ali internetu

55.201 Počitniški domovi in letovišča

68.200 Oddajanje in obratovanje lastnih ali najetih nepremičnin

72.190 Raziskovalna in razvojna dejavnost na drugih področjih naravoslovja in tehnologije

73.120 Posredovanje oglaševalskega prostora

73.200 Raziskovanje trga in javnega mnenja

75.000 Veterinarstvo

79.110 Dejavnost potovalnih agencij

85.590 Drugje nerazvrščeno izobraževanje, izpopolnjevanje in usposabljanje

85.600 Pomožne dejavnosti za izobraževanje

86.909 Druge zdravstvene dejavnosti

(7) Poleg dejavnosti iz prejšnjih odstavkov tega člena opravlja zavod tudi druge posle, ki so potrebni za njegov obstoj, ne pomenijo pa neposrednega opravljanja dejavnosti.

**V. ORGANI ZAVODA**

13. člen

(organi zavoda)

(1) Organi zavoda so:

* direktor zavoda,
* svet zavoda in
* strokovni svet.

(2) Zavod ima lahko tudi druge organe, ki jih določa zakon ali statut zavoda.

14. člen

(direktor zavoda)

(1) Direktor zavoda organizira in vodi delo in poslovanje ter strokovno delo zavoda, predstavlja in zastopa zavod ter je odgovoren za zakonitost in strokovnost dela zavoda.

(2) Direktorja zavoda imenuje na podlagi javnega razpisa svet zavoda s predhodnim soglasjem občin ustanoviteljic. Svet zavoda izvede postopek javnega razpisa in opravi izbirni postopek. Za direktorja je lahko imenovan magister farmacije, ki izpolnjuje z zakonom in statutom predpisane pogoje. Mandat direktorja traja pet let in je po preteku lahko ponovno imenovan. Na podlagi sklepa o imenovanju direktorja, sklene z njim pogodbo o zaposlitvi v imenu sveta zavoda njegov predsednik.

15. člen

(nadomeščanje direktorja zavoda)

Med začasno odsotnostjo nadomešča direktorja delavec, ki ga s pisnim pooblastilom pooblasti direktor. Pooblaščeni delavec ima v času nadomeščanja vse pristojnosti določene v pooblastilu direktorja.

16. člen

(naloge direktorja zavoda)

(1) Direktor zavoda:

* organizira delo in poslovanje zavoda,
* sprejema strateški načrt,
* sprejema program dela s finančnim načrtom,
* sprejema akt o organizaciji dela po predhodnem mnenju reprezentativnih sindikatov v zavodu,
* sprejema akt o sistemizaciji delovnih mest po predhodnem mnenju reprezentativnih sindikatov v zavodu,
* sprejema akte o varstvu pri delu in požarni varnosti,
* sprejema kadrovski načrt,
* sprejema načrt nabav in odprodaje osnovnih sredstev ter investicijskega vzdrževanja,
* sprejema druge akte, ki urejajo pomembna vprašanja v zvezi z delovanjem zavoda,
* pripravi letno poročilo in
* druge naloge, določene z zakonom, ustanovitvenim aktom in statutom.

(2) K aktom iz druge, tretje, četrte, pete, sedme in osme alineje prejšnjega odstavka daje soglasje svet zavoda.

(3) Direktor je dolžan o svojih ugotovitvah v zvezi s strokovnim delom obveščati strokovni svet zavoda ter sprejemati ukrepe za odpravo pomanjkljivosti in za napredek strokovnega dela.

(4) Direktor je samostojen pri opravljanju poslov iz svojega delovnega področja.

(5) Direktor je za svoje delo odgovoren svetu zavoda. Direktor mora pri vodenju poslov ravnati z javnimi sredstvi s skrbnostjo dobrega gospodarja.

(6) Pri izvrševanju svoje funkcije ima direktor v delovnem procesu pravico in dolžnost določati in odrejati dela in naloge posameznim delavcem ali skupini delavcev za izvršitev določenih zadev v skladu z določbami splošnih aktov zavoda.

(7) V pravnem prometu zastopa in predstavlja zavod direktor neomejeno in je pooblaščen za sklepanje pogodb v okviru potrjenega finančnega načrta (letnega izvedbenega načrta), razen:

* pogodb o investicijah, za katere je potreben sklep sveta zavoda,
* pogodb, ki se nanašajo na nepremičnine, ki jih ima zavod v upravljanju, za katere je potrebno soglasje občin ustanoviteljic.

17. člen

(mandat direktorja zavoda)

(1) Direktor sklene delovno razmerje za določen čas, za čas trajanja mandata. Delavca, ki je bil pred imenovanjem za direktorja zaposlen v istem zavodu za nedoločen čas, se po prenehanju funkcije premesti v skladu s sistemizacijo delovnih mest in kadrovskim načrtom na prosto delovno mesto, ki ustreza njegovi strokovni izobrazbi in za katero izpolnjuje predpisane pogoje.

(2) Pravice in dolžnosti delodajalca v razmerju do direktorja zavoda izvaja svet zavoda.

18. člen

(vršilec dolžnosti direktorja zavoda)

Če direktorju predčasno preneha mandat, oziroma če nihče izmed prijavljenih kandidatov za direktorja ni imenovan, svet zavoda imenuje vršilca dolžnosti direktorja izmed strokovnih delavcev zavoda, oziroma izmed prijavljenih kandidatov, vendar največ za eno leto. Za vršilca dolžnosti direktorja veljajo pogoji, ki se zahtevajo za direktorja.

19. člen

(svet zavoda)

Svet zavoda nadzoruje in upravlja zavod in ima naslednje naloge:

* sprejema statut,
* nadzira zakonitost dela in poslovanja zavoda,
* spremlja, analizira in ocenjuje delovanje zavoda z vidika letnega in strateškega načrta,
* predlaga ustanovitelju revizijo poslovanja, ki jo lahko opravi tudi notranji revizor ustanovitelja,
* nadzoruje ravnanje s premoženjem zavoda,
* odloča o uporabi presežkov prihodkov nad odhodki v skladu z določili zakona, ki ureja lekarniško dejavnost,
* ocenjuje delo direktorja,
* daje soglasje k strateškemu načrtu, programu dela s finančnim načrtom, k aktom o sistemizaciji delovnih mest in organizaciji dela, h kadrovskemu načrtu, načrtu nabav,
* sprejema sklepe k pogodbam o investicijah, katerih vrednosti so višje od naročil male vrednosti po zakonu o javnih naročilih in so določene v zakonu o izvrševanju proračuna,
* imenuje in razrešuje direktorja,
* sklepa pogodbo o zaposlitvi z direktorjem,
* imenuje vršilca dolžnosti direktorja pod pogoji, določenimi z zakonom, ki ureja status zavodov,
* potrjuje letno poročilo zavoda,
* ustanoviteljicam predlaga spremembo ali razširitev dejavnosti,
* predlaga ustanovitev oziroma ukinitev lekarn, podružnic lekarn in priročnih zalog zdravil,
* obravnava ugotovitve nadzornih organov,
* zagotavlja varstvo pravic delavcev in
* opravlja ostale naloge v skladu z določili zakona, tega odloka in statuta.

20. člen

(člani sveta zavoda)

(1) Svet zavoda šteje devet (9) članov, ki ga sestavljajo:

* štirje (4) predstavniki občin ustanoviteljic,
* trije (3) predstavniki zaposlenih v zavodu,
* en (1) predstavnik pacientov in
* en (1) predstavnik Zavoda za zdravstveno zavarovanje Slovenije (v nadaljevanju: ZZZS).

(2) Predstavnike občin ustanoviteljic imenujejo občinski sveti. Mestna občina Ptuj imenuje dva (2) predstavnika, ostale občine ustanoviteljice pa preostala predstavnika, katerih imenovanje predlaga svet ustanoviteljic.

(3) Predstavnika zaposlenih izvolijo delavci neposredno po postopku in na način, ki ga v skladu z zakonom določa statut zavoda.

(4) Predstavnika pacientov občine ustanoviteljice imenujejo na podlagi izvedenega javnega poziva, ki ga izvede svet ustanoviteljic.

(5) Predstavnika ZZZS imenuje pristojni organ Zavoda za zdravstveno zavarovanje Slovenije, Območna enota Maribor.

(6) Svet zavoda na konstitutivni seji izmed članov izvoli predsednika in podpredsednika sveta.

(7) Mandat članov sveta zavoda traja pet (5) let, z možnostjo ponovnega imenovanja na to funkcijo.

(8) Podrobnejše delovanje uredi svet zavoda s poslovnikom.

21. člen

(strokovni svet)

(1) Zavod ima strokovni svet, ki ga imenuje svet zavoda na predlog direktorja zavoda.

(2) Sestavo, način oblikovanja in naloge strokovnega sveta določa statut zavoda.

(3) Strokovni svet pri svojem delu smiselno uporablja poslovnik za delo sveta zavoda.

**VI. SKUPNE DOLOČBE ZA SVET ZAVODA IN STROKOVNI SVET**

22. člen

(skupne določbe)

(1) Prvo konstitutivno sejo sveta zavoda in strokovnega sveta skliče direktor v roku 30 dni po imenovanju oziroma po izvolitvi predstavnikov delavcev in prejemu predlogov.

(2) Svetu zavoda in strokovnemu svetu prične teči mandat z dnem konstituiranja.

**VII. KNJIGOVODSTVO IN FINANČNO POSLOVANJE ZAVODA**

23. člen

(vodenje knjigovodstva in knjigovodskih evidenc)

(1) Zavod vodi knjigovodstvo in knjigovodske evidence po načelih in pravilih, ki jih določa zakon.

(2) Za pravilno in zakonito vodenje knjigovodstva in knjigovodskih evidenc odgovarjata računovodja in direktor zavoda.

**VIII. SREDSTVA ZA USTANOVITEV IN ZAČETEK DELA ZAVODA**

24. člen

(sredstva v upravljanju zavoda)

(1) Kot pravni naslednik javnega zavoda Lekarne Ptuj, ustanovljenega z odlokom Skupščine Občine Ptuj (Uradni vestnik občin Ormož in Ptuj, št. 22/93), javnega zavoda Lekarne Ptuj, ustanovljenega z odlokom občin Destrnik, Juršinci, Kidričevo, Majšperk, Videm, Žetale in Mestne občine Ptuj (Uradni vestnik Mestne občine Ptuj, št. 3/05; Uradni vestnik občine Destrnik, št. 6/04, Glasilo občine Videm »Naš glas«, št. 4/04 in Uradni listi RS, št. 100/04 – Občina Majšperk, 19/05 – Občina Žetale in 29/05 – Občina Kidričevo in Uradni vestnik Občine Juršinci, št. 4/04) in javnega zavoda ustanovljenega z odlokom občin Destrnik, Kidričevo, Majšperk, Videm, Žetale in Mestne občine Ptuj (Uradni list RS, št. 72/09, 109/12 in 97/13)zavod nadaljuje delo s sredstvi, ki jih že ima v upravljanju.

(2) Zavod ima v upravljanju premičnine in nepremičnine, katerih lastnice so občine ustanoviteljice, s katerimi zavod upravlja samostojno in za kar sklene zavod z ustanoviteljicami ustrezno pogodbo o predaji v upravljanje.

(3) Nepremičnine v upravljanju zavoda so:

- posamezni del stavbe št. 2, v stavbi št. 849, k.o. 863 - Šentilj pod Turjakom (ID znak: del stavbe 863-849-2),

- enosobno stanovanje tip A na lokaciji 126 z oznako številka 126108 (parc. št. 565, 553/19, 564/3, 479/120, 553/21, 560/9, 529 in 563, vse k.o. Vodnjan, Republika Hrvaška) in

- zemljišče in prostori Lekarne Majšperk na parc. št. 258/47, k.o. Skrblje, ki je lastnina Občine Majšperk.

(4) Zavod samostojno razpolaga in upravlja s premičnim premoženjem.

(5) Zavod ne more razpolagati z nepremičnim premoženjem ali ga obremeniti brez soglasja občine ustanoviteljice, ki je lastnica nepremičnine.

(6) Zavod lahko pridobiva v last nove nepremičnine, ki so potrebne za izvajanje njegove dejavnosti, le s soglasjem ustanoviteljic.

25. člen

(delitev premoženja ustanoviteljic)

Premoženje zavoda se deli po ustanovitvenih deležih, ki so določeni v 5. členu tega odloka.

**IX. VIRI, POGOJI IN NAČIN PRIDOBIVANJA SREDSTEV ZA DELO ZAVODA**

26. člen

(sredstva za delo zavoda)

(1) Zavod pridobiva sredstva za delo oziroma za izvajanje dejavnosti:

* na osnovi pogodbe za opravljanje lekarniških storitev, sklenjene z Zavodom za zdravstveno zavarovanje Slovenije,
* od zavarovalnic na osnovi prostovoljnega dodatnega zdravstvenega zavarovanja uporabnikov,
* s prodajo blaga in storitev na trgu,
* iz proračunov občin ustanoviteljic,
* z donacijami in darili,
* iz drugih virov.

(2) Zavod mora sredstva, ki jih zagotavljajo občine ustanoviteljice, uporabljati za namene, določene v proračunih.

27. člen

(opredelitev dohodkov)

Dohodki, ki jih zavod doseže pri opravljanju javne službe, in dohodki, ki jih zavod doseže z opravljanjem dejavnosti na trgu, so opredeljeni z vsakokrat veljavno zakonodajo.

28. člen

(presežek prihodkov in primanjkljaj sredstev)

(1) Presežek prihodkov nad odhodki, ki ga ustvari zavod, se nameni za:

-        solventno in likvidno poslovanje zavoda,

-        investicije v prostor in opremo lekarne,

-        razvoj kadrov in uvajanje novih lekarniških storitev.

(2) Svet zavoda predlaga občinam ustanoviteljicam, da se del presežka prihodkov nad odhodki zavoda iz zasebnih sredstev vrne občinam ustanoviteljicam, če s tem ni ogroženo solventno ali likvidno poslovanje zavoda. Ta sredstva smejo občine ustanoviteljice uporabiti izključno za izvajanje zdravstvene dejavnosti.

(3) O razporeditvi presežka prihodkov nad odhodki odloča svet zavoda s soglasjem sveta ustanoviteljic.

(4) Občine ustanoviteljice zavoda ne odgovarjajo za primanjkljaj zavoda.

(5) O načinu in višini pokrivanja primanj­kljaja, ki ga ni moč pokriti iz razpo­ložljivih sredstev zavoda, odločajo občine ustanoviteljice na predlog sveta zavoda.

**X. NASTOPANJE V PRAVNEM PROMETU**

29. člen

(pravice, obveznosti in odgovornosti zavoda)

(1) Zavod je pravna oseba in nastopa v pravnem prometu v okviru svoje dejavnosti samostojno, z vsemi pravicami in obveznostmi, v svojem imenu in za svoj račun.

(2) Zavod za svoje obveznosti odgovarja z vsemi sredstvi, s katerimi razpolaga v skladu s predpisi, razen z nepremičnim premoženjem, za kar si mora pridobiti soglasje ustanoviteljic.

**XI. VAROVANJE POSLOVNE TAJNOSTI**

30. člen

(poslovna tajnost)

Za poslovno tajnost štejejo podatki in listine, katerih nepooblaščena objava ali posredovanje bi škodovala interesom ali ugledu zavoda. Navedbo listin in podatkov, ki se štejejo za poslovno tajnost, opredeljuje statut.

**XII. SPLOŠNI AKTI ZAVODA**

31. člen

(statut in drugi splošni akti zavoda)

(1) Zavod ima naslednje splošne akte:

* statut zavoda,
* akt o sistemizaciji in organizaciji delovnih mest,
* akt o varstvu pri delu in požarni varnosti,
* splošne akte o knjigovodstvu, finančnem poslovanju in drugih zadevah s področja materialno finančnega poslovanja in
* druge splošne akte.

(2) Pred sprejemom splošnega akta zavoda, za katerega je potrebno predhodno soglasje sindikatov in ki posega na področje pravic delavcev in njihovega ekonomsko socialnega položaja, se organizira razprava, na kateri lahko delavci ali sindikat dajejo pripombe, stališča in mnenja ali predlagajo spremembe oziroma dopolnitve določb splošnih aktov. Razprava se lahko izvede tudi preko omrežja za izmenjavo notranjih informacij zavoda (intranetu), ki jo pripravi, vodi in objavi zavod.

(3) Ob odločitvi za sprejem posameznega splošnega akta svet zavoda oziroma direktor določi način in roke za pripravo delovnega besedila osnutka oziroma predloga splošnega akta, določi strokovni organ ali delavca, ki vodi razpravo in zbira pripombe ter daje mnenja o določilih delovnega besedila, osnutka oziroma predloga splošnega akta ter določi potek sprejemanja.

**XIII. MEDSEBOJNE PRAVICE IN OBVEZNOSTI MED USTANOVITELJICAM IN ZAVODOM**

32. člen

(medsebojne pravice in obveznosti)

(1) Zavod:

* poroča občinam ustanoviteljicam vsaj enkrat letno o svojem poslovanju,
* pripravlja in oblikuje razvojne načrte,
* sodeluje pri ukrepih občin ustanoviteljic za napredek zdravstvenega varstva prebivalcev,
* zagotavlja občinam ustanoviteljicam ustrezne podatke v skladu z zakonodajo.

(2) Občine ustanoviteljice:

* v skladu s planom sodelujejo pri zagotavljanju mreže javne lekarniške službe,
* vključujejo zavod v oblikovanje politike zdravstvenega varstva,
* usklajujejo programe zdravstvenega varstva in spremljajo njegovo izvajanje ter sprejemajo druge ukrepe za izboljšanje stanja na področju zdravstvenega varstva,
* imenujejo predstavnike v svet zavoda,
* v nujnih primerih, ko je ogroženo nemoteno izvajanje lekarniške dejavnosti, imajo pravico zahtevati sklic sveta zavoda in predlagati ukrepe skladno z zakonskimi in drugimi predpisi.

(3) Druge medsebojne pravice, obveznosti in odgovornosti, ki niso opredeljene s tem odlokom, se uredijo v statutu.

33. člen

(1) Občine ustanoviteljice so dolžne zavodu zagotoviti sredstva za njegov razvoj oziroma razširjeno reprodukcijo in investicijska vlaganja v okviru dogovorjene mreže javne lekarniške dejavnosti na svojem območju.

(2) Za investicijska vlaganja in razvoj dejavnosti skupnega pomena se občine ustanoviteljice o deležih dogovorijo ob vsakokratnih vlaganjih (v skladu s pogodbo).

34. člen

(odgovornost za obveznosti zavoda in njegovo poslovanje)

Občine ustanoviteljice ne odgovarjajo za obveznosti zavoda in njegovo poslovanje.

35. člen

(rok za izdajo soglasja ustanoviteljic)

V primeru, da mora zavod pridobiti soglasje občin ustanoviteljic, so le-te dolžne o izdaji soglasja odločiti v 60 dneh od prejema zahtevka. Če tega v postavljenem roku ne sporočijo, se šteje, da je soglasje dano.

**XIV. MEDSEMOJNE PRAVICE, OBVEZNOSTI IN ODGOVORNOSTI USTANOVITELJIC**

36. člen

(izvrševanje ustanoviteljskih pravic)

(1) Medsebojne pravice in obveznosti občine ustanoviteljice uredijo s pogodbo in v skladu z določili zakonov s področja zdravstvene in lekarniške dejavnosti. Občine ustanoviteljice pooblaščajo za podpis pogodbe svoje župane.

(2) Z občinami, ki so se ustanoviteljstvu odpovedale, lahko zavod sklene pogodbo o izvajanju in financiranju dejavnosti za to občino.

**XV. SKUPNI ORGAN ZA IZVRŠEVANJE USTANOVITELJSKIH PRAVIC**

37. člen

(ime in sedež skupnega organa)

1. Ime skupnega organa iz 3. člena tega odloka je Svet ustanoviteljic Lekarn Ptuj (v nadaljevanju: svet ustanoviteljic).
2. Sedež sveta ustanoviteljic je na Ptuju, Mestni trg 1.
3. Strokovne naloge za svet ustanoviteljic opravlja Občinska uprava Mestne občine Ptuj.

38. člen

(namen ustanovitve sveta ustanoviteljic)

Svet ustanoviteljic se ustanovi z namenom skupnega izvrševanja ustanoviteljskih pravic v razmerju do zavoda, razen tistih katerih izvrševanje je pridržano občinskim svetom ustanoviteljic, in za usklajevanje odločitev občinskih svetov občin ustanoviteljic v zvezi z zavodom.

39. člen

(izvrševanje ustanoviteljskih pravic)

1. V okvirju izvrševanja ustanoviteljskih pravic v zavodu ima svet ustanoviteljic naslednje pristojnosti:

* podaja soglasje k odločitvi sveta zavoda o presežku prihodkov nad odhodki v skladu z določili zakona, ki ureja lekarniško dejavnost,
* odloča o pridobivanju novih nepremičnin v last zavoda, ki so potrebne za izvajanje dejavnosti zavoda in odtujitvi teh nepremičnin,
* daje soglasje k razpolaganju z nepremičnim premoženjem zavoda,
* daje soglasje k ustanovitvi oziroma ukinitvi lekarn, podružnic lekarn in priročnih zalog zdravil,
* potrjuje letni načrt investicij in investicijskega vzdrževanja,
* zahteva pisno poročilo o izvajanju aktov in pogodb zavoda,
* zahteva podatke o izvajanju lekarniške dejavnosti, podatke o poslovanju zavoda in o poslovnih rezultatih ter druge podatke, ki so nujno potrebni za izvrševanje funkcije občin ustanoviteljic,
* pregleduje dokumentacijo zavoda,
* ugotavlja skladnost izvedenega plana dela in finančnega plana,
* ugotavlja smotrnost uporabe sredstev za doseganje namena in ciljev, določenih v pogodbi ali drugih aktih zavoda,
* predlaga predstavnike občin ustanoviteljic v svet zavoda,
* izvaja javni poziv za izbiro predstavnika pacientov v svet zavoda.

(2) Svet ustanoviteljic po potrebi usklajuje odločitve občinskih svetov ustanoviteljic v zvezi:

* s statusnimi spremembami ali prenehanjem zavoda,
* s spremembo ali razširitvijo dejavnosti zavoda,
* v drugih primerih, ko tako določa zakon ali drug predpis.

40. člen

(način izvrševanja nalog)

Svet ustanoviteljic izvršuje svoje naloge po tem odloku samostojno, v imenu in za račun občin, ki so ga ustanovile.

41. člen

(sestava in delo sveta ustanoviteljic)

(1) Svet ustanoviteljic sestavljajo župani občin ustanoviteljic. Predsednik sveta je vsakokratni župan Mestne občine Ptuj.

(2) Svet ustanoviteljic dela na sejah, ki jih sklicuje in vodi predsedujoči sveta ustanoviteljic. Seje so lahko tudi korespondenčne. Vsaka članica sveta ustanoviteljic ima toliko glasov, kolikor ima občina ustanoviteljica, ki jo član zastopa, ustanovitvenih deležev.

42. člen

(način sprejemanja odločitev)

1. Svet ustanoviteljic veljavno odloča, če je na seji navzočih večina vseh članov.
2. Svet ustanoviteljic sprejema odločitve z večino ustanovitvenih deležev, pri čemer za odločitev

morajo glasovati najmanj štirje člani sveta ustanoviteljic.

43. člen

(poročanje sveta ustanoviteljev o svojem delu)

(1) Svet ustanoviteljic najmanj enkrat letno poroča mestnemu oziroma občinskim svetom o svojem delu.

(2) Mestni oziroma občinski sveti lahko obravnavajo vprašanja iz pristojnosti sveta ustanoviteljic in zavzamejo do njih svoje stališče.

(3) Pri poročanju in obravnavanju vprašanj iz pristojnosti sveta ustanoviteljev pred posameznim občinskim svetom predstavlja svet ustanoviteljic tisti njen član, ki je predstavnik posamezne občine ustanoviteljice v svetu ustanoviteljic.

44. člen

(sredstva za delo sveta ustanoviteljic)

(1) Sredstva za delo sveta ustanoviteljic predstavljajo stroški njegovega poslovanja.

(2) Sredstva za delo sveta ustanoviteljic zagotovijo občine ustanoviteljice v svojih proračunih.

(3) Vsaka občina ustanoviteljica krije stroške za delo sveta ustanoviteljic v višini sorazmernega odstotnega deleža svojih glasov v razmerju do celotnega števila glasov.

**XVI. PREHODNE IN KONČNE DOLOČBE**

45. člen

Direktor, svet zavoda in strokovni svet nadaljujejo s svojim delom do izteka mandata, če so že imenovani.

46. člen

(1) Zavod mora uskladiti svojo organiziranost zavoda ter priglasiti spremembe vpisa v sodni register najkasneje v šestih mesecih po uveljavitvi tega odloka.

(2) Zavod mora uskladiti delovanje sveta zavoda v skladu z veljavno zakonodajo, najkasneje v treh mesecih po uveljavitvi tega odloka.

(3) Zavod mora uskladiti statut s tem odlokom, najkasneje v šestih mesecih po uveljavitvi tega odloka.

47. člen

Zavod organizira spletno lekarno po pridobitvi dovoljenja za izdajo zdravil preko medmrežja v skladu z zakonom, ki ureja zdravila in Pravilnikom o izdaji zdravil preko medmrežja.

48. člen

Z dnem, ko prične veljati ta odlok, preneha veljati Odlok o ustanovitvi javnega zavoda Lekarne Ptuj (Uradni list Republike Slovenije, št. 72/99, 109/12 in 94/13).

49. člen

Ta odlok začne veljati, ko ga v enakem besedilu sprejmejo mestni svet in občinski sveti občin ustanoviteljic ter naslednji dan po objavi v Uradnem listu Republike Slovenije.

Številka: 007-17/2017

Datum:

--------------------------------------------------------------------------------------------------------------------------------

O B R A Z L O Ž I T E V:

Javni zavod Lekarne Ptuj je bil ustanovljen z Odlokom o ustanovitvi javnega zavoda Lekarne Ptuj (Uradni vestnik občin Ormož in Ptuj, št. 22/93) in je vpisan v sodni register. Na podlagi Sporazuma o razdelitvi premoženja Občine Ptuj (Uradni list RS, št. 38/03 in 107/13) so glede ustanoviteljskih pravic Lekarne Ptuj ustanoviteljstvo prevzele vse novonastale občine (sedmi odstavek točke III/3 Sporazuma), in sicer občine Destrnik, Dornava, Gorišnica, Hajdina, Juršinci, Kidričevo, Majšperk, Markovci, Podlehnik, Sveti Andraž v Slovenskih goricah, Trnovska vas, Videm, Zavrč in Žetale ter Mestna občina Ptuj. S sklepi občinskih svetov so se ustanoviteljstvu naknadno odpovedale občine Dornava, Gorišnica, Hajdina, Podlehnik, Sveti Andraž v Slovenskih goricah, Trnovska vas in Zavrč, preostale občine ustanoviteljice Destrnik, Juršinci, Kidričevo, Majšperk, Videm in Žetale ter Mestna občina Ptuj pa so sprejele nov Odlok o ustanovitvi javnega zavoda Lekarne Ptuj (Uradni vestnik Mestne občine Ptuj, št. 3/05; Uradni vestnik občine Destrnik, št. 6/04, Glasilo občine Videm »Naš glas«, št. 4/04 in Uradni listi RS, št. 100/04 – Občina Majšperk, 19/05 – Občina Žetale in 29/05 – Občina Kidričevo in Uradni vestnik Občine Juršinci, št. 4/04). Ustanoviteljstvu se je naknadno odpovedala tudi občina Juršinci in so preostale občine ustanoviteljice sprejele nov Odlok o ustanovitvi javnega zavoda Lekarne Ptuj (Uradni list RS, št. 72/09), kateremu sta sledili dve spremembi, in sicer Odlok spremembah in dopolnitvah Odloka o ustanovitvi javnega zavoda Lekarne Ptuj (Uradni list RS, št. 109/12) in Odlok o spremembah Odloka o ustanovitvi javnega zavoda Lekarne Ptuj (Uradni list RS, št. 94/13).

Sprejem predlaganega Odloka o ustanovitvi javnega zavoda Lekarne Ptuj je potreben predvsem zaradi uskladitve z določili Zakona o lekarniški dejavnosti (Uradni list RS, št. [85/16](http://www.uradni-list.si/1/objava.jsp?sop=2016-01-3687); v nadaljevanju: ZLD-1). ZLD-1 v 121. členu določa, da morajo ustanovitelji zavoda uskladiti akte o ustanovitvi, organiziranost in delovanje obstoječih javnih zavodov s tem zakonom v dveh letih od uveljavitve tega zakona t.j. do 27. 1. 2019. Razlog zakaj predlagamo sprejem novega odloka in ne predlagamo le spremembe in dopolnitve veljavnega odloka, pa je predvsem ponovni vstop Občine Gorišnica v ustanoviteljstvo zavoda, ki mora sprejeti odlok v celotnem besedilu. V predlagani odlok smo vključili tudi določila, s katerimi se ureja ustanovitev in delo skupnega organa ustanoviteljic.

Od sedaj veljavnega odloka pa novi odlok predvideva predvsem naslednje novosti:

K 1. členu

V prvem odstavku predlaganega člena se ugotavlja, da je javni zavod Lekarne Ptuj že ustanovljen.

V prvem odstavku 9. člena ZLD-1 je določeno, da število prebivalcev na gravitacijskem območju omejuje na 6.000, za podružnice pa 2.500, v 28. členu ZLD-1 pa je določeno, da zavod ustanovi lekarno in podružnico lekarne kot svojo organizacijsko enoto za izvajanje lekarniške dejavnosti na območju občin soustanoviteljic v skladu z mrežo lekarniške dejavnosti na primarni ravni po predhodnem mnenju pristojne zbornice in s soglasjem ministrstva. Lekarna Gorišnica je bila kot organizacijska enota Lekarn Ptuj ustanovljena z Odlokom o ustanovitvi javnega zavoda Lekarne Ptuj (Uradni vestnik Mestne občine Ptuj, št. 3/05; Uradni vestnik občine Destrnik, št. 6/04, Glasilo občine Videm »Naš glas«, št. 4/04 in Uradni listi RS, št. 100/04 – Občina Majšperk, 19/05 – Občina Žetale in 29/05 – Občina Kidričevo in Uradni vestnik Občine Juršinci, št. 4/04), vendar Občina Gorišnica s tem odlokom ni bila ustanoviteljica zavoda. Ker ZLD-1 določa, da zavod lahko ustanovi lekarne in podružnice na območju občin ustanoviteljic, bo Občina Gorišnica s tem odlokom vstopila v ustanoviteljstvo zavoda.

V četrtem odstavku je navedeno, zakaj se sprejema ta odlok. Kjub dejstvu, da je zavod že bil ustanovljen, je za ustanovitev zavoda, po predlaganem odloku potrebno pridobiti mnenje Lekarniške zbornice Slovenije in Ministrstva za zdravje zaradi pridružitve nove občine (Občine Gorišnica) kot ustanoviteljice.

K 3. členu

Zakon o lokalni samoupravi (ZLS) v 51. členu določa, da za izvrševanje ustanoviteljskih pravic občin v skupnih javnih zavodih, javnih podjetjih, javnih skladih in agencijah ter za usklajevanje odločitev občin v zvezi z zagotavljanjem javnih služb ustanovijo občinski sveti udeleženih občin skupni organ, ki ga sestavljajo župani. 61. člen ZLS nadalje opredeljuje, da občine za uresničevanje ustanoviteljskih pravic v skupnem javnem zavodu ustanovijo skupni organ za izvrševanje ustanoviteljskih pravic. Po ZLS je ustanovitev skupnega organa obvezna v tistih primerih, kadar ustanavljajo javni zavod dve ali več občin. Tem določilom sledi predlagani odlok.

K 4. členu

Prvi odstavek predlaganega člena je usklajen z 31. členom ZLD-1, ki določa vsebino akta o ustanovitvi zavoda. Drugi odstavek je usklajen z ZLS, ki določa, da se skupni organ (svet ustanoviteljic) ustanovi z aktom o ustanovitvi skupnega organa t.j. odlokom, s katerim se določijo naloge skupnega organa, organizacija dela, način sprejemanja odločitev, financiranje in delitev stroškov med občinami.

K 5. členu

Besedilo predlaganega člena je oblikovano na podlagi določila drugega odstavka 27. člena ZLD-1, ki določa, da ima vsaka občina ustanoviteljica javnega zavoda pravico in dolžnost v skupnem javnem zavodu zagotavljati izvajanje lekarniške dejavnosti na svojem območju ter sodelovati pri upravljanju javnega zavoda v sorazmerju s številom svojih prebivalcev. Vir izračuna števila prebivalcev je Statistični urad Republike Slovenije, na dan 1. 1. 2017.

K 8. členu

Veljavnemu členu je predlagana dopolnitev z deseto alinejo, in sicer, da se kot enota zavoda organizira še spletna lekarna. Tretji odstavek 9. člena ZLD-1 določa, da lahko lekarna izvaja lekarniško dejavnost in drugo dejavnost lekarn tudi preko medmrežja kot spletna lekarna, v skladu z določili 70. člena ZLD-1.

K 9. členu

S predlaganim besedilom je skupni organ ustanoviteljic (svet ustanoviteljic) tisti organ, ki izdaja soglasje k ustanovitvi nove lekarne in lekarniške podružnice ter organiziranju priročne zaloge zdravil v skladu z mrežo lekarniške dejavnosti na primarni ravni. V veljavnem odloku je navedeno, da to soglasje podajo občine ustanoviteljice.

K 10. členu

S predlaganim členom se določa, da svet ustanoviteljic prevzame nadzor nad finančnim in ostalim poslovanjem zavoda. V veljavnem odloku je določeno, da to nalogo opravlja pristojni organ občin ustanoviteljic. Naloge, ki zajemajo ta nadzor, so navedene XV. poglavju, ki zajema določila, ki urejajo naloge skupnega organa.

K 12. členu

Besedilo predlaganega prvega odstavka je usklajeno in dopolnjeno z določili 6. člena ZLD-1. Predlagani odlok prevzema področja, ki jih ZLD-1 opredeljuje kot lekarniško dejavnost. ZLD-1 opredeljuje nove storitve, ki jih prejšnji zakon ni opredeljeval, kot so to farmacevtska obravnava pacienta, konziliarna farmacevtska dejavnost, farmacevtska intervencija in storitve telefarmacije. ZLD-1 v primerjavi s prejšnjim zakonom širi tudi področja drugih dejavnosti, ki jih lekarne lahko opravljajo.

V šestem odstavku, v katerem so navedene dejavnosti razvrščene v podrazrede dejavnosti, v skladu z

določili veljavne Uredbe o standardni klasifikaciji dejavnosti, so navedene nove dejavnosti, ki jih veljavni odlok ne zajema, in sicer:

* 47.910 Trgovina na drobno po pošti ali internetu,
* 72.190 Raziskovalna in razvojna dejavnost na drugih področjih naravoslovja in tehnologije,
* 73.200 Raziskovanje trga in javnega mnenja,
* 79.110 Dejavnost potovalnih agencij in
* 86.909 Druge zdravstvene dejavnosti.

V skladu z veljavnim statutom zavoda, se dejavnost zavoda lahko spremeni ali razširi le s soglasjem ustanoviteljic, zato bi občine ustanoviteljice s sprejemom predlaganega odloka podale soglasje tudi k dopolnitvi dejavnosti zavoda.

K veljavnemu 12. členu

Predlagamo, da se 12. člen črta, ker je vsebina že zajeta v statutu zavoda.

K 14. členu

Besedilo drugega odstavka je dopolnjeno z drugim stavkom, in sicer, da se za svet zavoda izvede postopek javnega razpisa in opravi izbirni postopek za imenovanje direktorja zavoda, kar je v skladu z določilom tretjega odstavka 34. člena ZLD-1.

K 18. členu

Besedilo člena je dopolnjeno z zadnjim stavkom, da za vršilca dolžnosti direktorja veljajo pogoji, ki se zahtevajo za direktorja, kar je v skladu z določilom petega odstavka 34. člena ZLD-1.

K 19. členu

Besedilo veljavnega člena se dopolni z nalogami sveta zavoda, ki so določene z ZLD – 1, in sicer da: svet zavoda nadzoruje ravnanje s premoženjem zavoda, odloča o uporabi presežkov prihodkov nad odhodki v skladu z določili zakona, ki ureja lekarniško dejavnost, imenuje vršilca dolžnosti direktorja pod pogoji, določenimi z zakonom, ki ureja status zavodov ter drugimi nalogami, ki jih svet opravlja, in sicer, da ustanoviteljicam predlaga spremembo ali razširitev dejavnosti, predlaga ustanovitev oziroma ukinitev lekarn, podružnic lekarn in priročnih zalog zdravil, obravnava ugotovitve nadzornih organov, zagotavlja varstvo pravic delavcev.

K 20. členu

Prvi odstavek 36. člena ZLD-1 določa, da javni zavod nadzoruje in upravlja svet zavoda, ki ga sestavljajo:

* predstavniki ustanovitelja,
* predstavniki zaposlenih v javnem zavodu, ki predstavljajo najmanj tretjino članov sveta zavoda,
* predstavniki pacientov, ki jih ustanovitelj imenuje na podlagi izvedenega javnega poziva,
* predstavniki ZZZS.

Nadalje, drugi odstavek 36. člena ZLD-1 določa, da sestavo, številčno razmerje in postopek imenovanja predstavnikov v svetu javnega zavoda določi ustanovitelj z aktom o ustanovitvi. Na podlagi tega zakonskega določila predlagani prvi odstavek določa, da ima svet zavoda Lekarn Ptuj 9 članov, ki ga sestavljajo:

* 4 predstavniki občin ustanoviteljic,
* 3 predstavniki zaposlenih v zavodu,
* 1 predstavnik pacientov in
* 1 predstavnik ZZZS.

Veljavni odlok določa, da predstavnike ustanoviteljic imenujejo občinski sveti, in sicer 2 predstavnika imenuje Mestni svet Mestne občine Ptuj, preostala dva predstavnika pa preostale občine ustanoviteljice, ob novosti, da preostala predstavnika občin predlaga svet ustanoviteljic. Predstavnik pacientov in predstavnik ZZZS sta zakonski novosti. Na podlagi določila prvega odstavka 36. člena ZLD -1, da predstavnika pacientov imenuje ustanovitelj na podlagi javnega poziva, besedilo predlaganega četrtega odstavka določa, da poziv izvede svet ustanoviteljic. Predlagani peti odstavek je usklajen s četrto alinejo prvega odstavka 36. člena ZLD-1, ki določa, da svet zavoda sestavljajo predstavniki Zavoda za zdravstveno zavarovanje Slovenije.

Besedilo sedmega odstavka je usklajeno z besedilom tretjega odstavka 36. člena ZLD-1, ki določa, da je svet zavoda imenovan za obdobje 5 let. Veljavni odlok ne vsebuje določila glede mandata članov sveta zavoda, štiriletno mandatno dobo sveta določa statut zavoda, tako kot določilo, da so člani sveta lahko ponovno imenovani oz. izvoljeni.

K 24. členu

V tretjem odstavku so spremenjene le oznake nepremičnin dane zavodu v upravljanje, na način, da so usklajene z veljavno zemljiškoknjižno zakonodajo.

Ker predlagani člen ureja sredstva v upravljanju zavoda, je določilo o upravljanju s premičnim premoženjem umeščeno v četrti odstavek tega člena.

V predlagani peti odstavek je umeščeno določilo o razpolaganju nepremičnega premoženja v upravljanju zavoda, in sicer, da zavod ne more razpolagati kot tudi obremeniti nepremičnine v upravljanju brez soglasja ustanoviteljice, ki je lastnica nepremičnine dane v upravljanje.

ZLD-1 v deseti alineji drugega odstavka 31. člena predvideva, da je zavod lahko tudi lastnik premoženja, zato predlagani šesti odstavek vsebuje določilo, da zavod ob pridobivanju nepremičnin v last, ki so potrebne za dejavnost zavoda, mora pridobiti soglasje vseh ustanoviteljic.

K veljavnemu tretjemu odstavku 24. člena

Besedilo tega odstavka se umesti v poglavje VIII, ki ureja sredstva v upravljanju zavoda.

K 25. členu

V izogib ponovnem navajanju ustanoviteljskih deležev, ki ga določa prvi odstavek 24. člena veljavnega odloka, smo besedilo predlaganega člena ustrezno prilagodili.

K 28. členu

Besedilo prvega odstavka je oblikovano na podlagi določila drugega odstavka 38. člena ZLD-1, ki določa namen presežka prihodkov nad odhodki, ki ga ustvari javni zavod.

Drugi odstavek je oblikovan na podlagi določila petega odstavka 38. člena ZLD-1, ki določa, da svet zavoda predlaga ustanovitelju, da se del presežka prihodkov nad odhodki javnega zavoda iz zasebnih sredstev vrne ustanovitelju, če s tem ni ogroženo solventno ali likvidno poslovanje javnega zavoda. Ta sredstva sme ustanovitelju porabiti izključno za izvajanje zdravstvene dejavnosti.

Tretji odstavek je v skladu z določilom četrte alineje tretjega odstavka 36. člena ZLD-1 in 19. členom Zakona o računovodstvu, na podlagi katerih se presežek razporeja v skladu z zakonom in odločitvijo ustanovitelja pravne osebe, zato je določeno, da o tem odloča svet zavoda s soglasjem ustanoviteljic.

Četrti in peti odstavek sta oblikovana na temelju določila Zakona o zavodih (ZZ), da je temeljna dejavnost zavoda opravljanje javne službe lekarniške dejavnosti, katere trajno in nemoteno opravljanje zagotavlja v javnem interesu občina, zato tudi morajo ustanoviteljice zagotoviti ustrezen obseg sredstev za trajno in nemoteno opravljanje lekarniške dejavnosti. O načinu in višini pokrivanja primanjkljaja sredstev za delo, ki ga ni mogoče pokriti iz drugih razpoložljivih sredstev zavoda, odločajo ustanoviteljice na predlog sveta zavoda.

K 30. členu

Besedilo predlagane spremembe drugega odstavka je usklajeno s prvim odstavkom 49. člena ZZ in petim ter šestim odstavkom 24. člena predlaganega odloka.

K 31. členu

Besedilo drugega odstavka se dopolni z določilom, da se razprava pred sprejemom splošnega akta zavoda, za katerega je potrebno predhodno soglasje sindikatov in ki posega na področje pravic delavcev in njihovega ekonomsko socialnega položaja, na katerega lahko delavci ali sindikat dajejo pripombe, stališča in mnenja ali predlagajo spremembe oziroma dopolnitve določb splošnih aktov, lahko izvede tudi preko omrežja za izmenjavo notranjih informacij zavoda (intranetu). Razpravo preko intraneta pripravi, vodi in objavi zavod.

K 32. členu

Določene so medsebojne pravice in obveznosti med zavodom in ustanoviteljicami.

K veljavnemu 33. členu

Ta člen se črta, ker je vsebina tega člena navedena v sedmi alineji prvega odstavka 39. člena predlaganega odloka.

K 37. členu

S prvim odstavkom je določeno ime skupnega organa za izvrševanje ustanoviteljskih pravic. Drugi in tretji odstavek je oblikovan v skladu s petim in šestim odstavkom 61. člena ZLS, ki določata, da je sedež organa v občini, v kateri je sedež javnega zavoda ter da strokovne naloge za skupni organ opravlja občinska uprava občine, v kateri je sedež skupnega organa.

K 38. členu

Besedilo je oblikovano v skladu z določilom četrtega odstavka 61. člena ZLS, ki določa, da občinski sveti občin ustanoviteljic javnega zavoda ustanovijo skupni organ za izvrševanje ustanoviteljskih pravic občin v skladu z aktom o ustanovitvi in s pravili javnega zavoda ter za usklajevanje odločitev občin v zvezi z zagotavljanjem javnih služb. Skupni organ sestavljajo župani občin ustanoviteljic.

K 39. členu

V tem členu so navedene naloge, ki jih pri izvrševanju ustanoviteljskih pravic izvršuje svet ustanoviteljic, kot skupni organ občin ustanoviteljic, in jih v skladu s četrtim odstavkom 61. člena ZLS mora določati akt o ustanovitvi. Določena je tudi izjema, in sicer, da je izvrševanje posameznih ustanoviteljskih pravic pridržano občinskim svetom ustanoviteljic.

Z drugi odstavkom bi svet ustanoviteljic prevzel usklajevalno vlogo med odločitvami občin ustanoviteljic.

K 40. členu

Določilo tega člena je oblikovano v skladu z določilom petega odstavka 61. člena ZLS, ki določa, da skupni organ opravlja svoje naloge v imenu in za račun občin, ki so ga ustanovile.

K 41. členu

Besedilo petega člena 61. člena ZLS, med drugim določa, da akt o ustanovitvi sveta ustanoviteljic mora določati organizacijo dela in način sprejemanja odločitev, financiranje in delitev stroškov med občinami. V skladu s tem zakonskim določilom predlagani 41. člen določa, da svet ustanoviteljic, ki ga sestavljajo župani občin ustanoviteljic dela na sejah, ki se skličejo na pobudo župana občine Mestne občine Ptuj, ki je njegov vsakokratni predsednik. Seje so lahko tudi korespondenčne. Vsaka članica sveta ustanoviteljic ima toliko glasov, kolikor ima občina ustanoviteljica, ki jo član zastopa, ustanovitvenih deležev.

K 42. členu

Svet ustanoviteljic odloča, ko so na seji navzoči najmanj štirje člani sveta ustanoviteljic. Svet ustanoviteljic sprejema odločitve z večino glasov (ustanovitvenih deležev). Odločitev velja za sprejeto, ko za sprejem odločitve glasujejo najmanj štirje člani, ob dodatnem pogoju, da ti glasovi znašajo večino vseh ustanovitvenih deležev vseh ustanoviteljic (50,01 %).

K 43. členu

Zaradi seznanitve občinskih svetov z odločitvami skupnega organa predlagani člen določa, da svet o tem poroča občinskim svetom občin ustanoviteljic.

K 44. členu

V skladu s petim členom 61. člena ZLS predlagani odlok ureja tudi financiranje in delitev stroškov med občinami ustanoviteljicami v zvezi z delom skupnega organa.

K 46. členu

Besedilo tega člena se nanaša na obveznost vpisa sprememb v sodni register in uskladitev statuta zavoda z vsebino odloka. Sedanjemu svetu zavoda izteče mandat februarja 2018, direktorici zavoda pa aprila 2018 in bo imenovanje v novi svet zavoda ter imenovanje direktorja potekalo v skladu z veljavnim odlokom (če do takrat ne bo sprejet predlagani odlok). Po sprejetju predlaganega odloka bo v roku šestih mesecev od sprejetja potrebno uskladiti delovanje sveta zavoda z določili novega odloka.

K 47. členu

Z določilom se ureja možnost organizacije spletne lekarne v prihodnosti po pridobitvi vseh potrebnih dovoljenj.

**Finančne posledice**

S sprejemom predlaganega Odloka o ustanovitvi javnega zavoda Lekarne Ptuj, s katerim je v skladu z določili ZLS ustanovljen skupni organ občin ustanoviteljic, bodo nastale finančne posledice za občinske proračune ustanoviteljic. Ocenjujemo, da bodo te minimalne, saj se nanašajo na zagotavljanje administrativnih stroškov za poslovanje skupnega organa, kot so vabila, zapisniki, obvestila ipd.

Mestnemu svetu Mestne občine Ptuj zato predlagam, da po obravnavi na seji sprejme predlagani osnutek Odloka o ustanovitvi javnega zavoda Lekarne Ptuj.

Pripravila:

Merima Zenunović

Anton Leskovar,

župan Občine Kidričevo